**Nr. 2390 din 15.05.2020**

**În atenția cadrelor didactice înscrise pentru obținerea gradului didactic II-sesiunea 2020, respectiv examenul național de definitivare în învățământ -sesiunea 2020!**

Având în vedere **O.U.G. nr.70** din 14.05.2020, care prevede **modificări privind organizarea și desfășurarea examenelor pentru definitivare în învățământ și pentru obținerea gradelor didactice, vă aducem la cunoștință următoarele:**

*„* [*Art. 38. -*](https://lege5.ro/Gratuit/gm3dqnrtgi3a/art-6-ordonanta-de-urgenta-58-2020?dp=gmytinztga3tena)

*Pentru anul școlar 2019-2020, cadrelor didactice care susțin examenul pentru definitivare în învățământ li se recunoaște nota obținută la ultima inspecție la clasă, susținută în calitate de cadru didactic calificat.*

#### [Art. 39. -](https://lege5.ro/Gratuit/gm3dqnrtgi3a/art-6-ordonanta-de-urgenta-58-2020?dp=gmytinztga3tena)

*Începând cu data intrării în vigoare a ordonanței de urgență și până la eliminarea restricțiilor privind adunările publice de către autoritățile de resort, prin derogare de la prevederile art.242 alin.(4), lit. a), b) și c) din Legea nr.1/2011, cu modificările și completările ulterioare , pentru sesiunea 2020, gradul didactic II se obține de către personalul didactic de predare cu o vechime la catedră de cel puțin patru ani de la obținerea definitivării în învățământ, prin promovarea următoarelor probe:*

*a.) cel puțin două inspecții școlare;*

*b.) o probă scrisă care conține elemente de pedagogie și de psihologie, precum și elemente din metodica specialității cu abordări interdisciplinare și de creativitate, elaborată pe baza unei programe aprobate de Ministerul Educației și Cercetării, pentru fiecare specialitate în parte. “*

Astfel candidații înscriși pentru examenul de definitivare sesiunea 2020 și se află în situația în care nu au efectuat niciuna dintre cele două inspecţie de specialitate pot solicita în scris spre IȘJ recunoașterea, respectiv echivalarea notei de la ultima inspecţie de specialitate susținută în calitate de cadru didactic calificat (de exemplu: definitivare 2019 sau titularizare 2019).

**Inspector școlar general, Inspector școlar**

**dezvoltarea resurselor umane,**

prof. KISS IMREprof. KARDA ÁDÁM